**\*\*\*\*\* করুণা কর \*\*\*\*\***

**------------তরণী কান্ত অধিকারী**

**তোমার প্রিয় সুন্দর সৃষ্টির মাঝে**

**এ কোন নিষ্ঠুর খেলায় মেতেছো আজ,**

**কোন অপরাধে তুমি কেড়ে নিচ্ছো**

**অকালে লাখ লাখ মূল্যবান প্রাণ ।**

**আমাদের কাঁদিয়ে আতংকে ভাসিয়ে**

**প্রতিদিন হাজার হাজার মানুষের নাম**

**যোগ হচ্ছে মৃত্যুর চলমান তালিকায়,**

**মোট জনসংখ্যার তুলনায় হয়তো বা**

**এ টুকু খুব বেশি সংখ্যায় নয়।**

**তবু আমি খুব মর্মাহত হই**

**যখন তোমার সৃষ্টির কোন ফুল ঝরে যায়।**

**জানি যে একবার চলে যায় অন্তযাত্রায়**

**সে আর কোনদিনই ফিরে আসে না,**

**তোমার নির্দয়তায় যার কিছু হারায়**

**সেই তো বুঝে হারানোর কী মর্মবেদনা**

**অন্যের তাতে কিবা এসে যায় !**

**আমাদের চারপাশে অজানা ঘাতক**

**আজ ওতপেতে আছে ধবংসের নেশায়**

**যা মুহুর্তেই কেড়ে নিতে পারে**

**তোমার আমার সাধের জীবন ।**

**তোমরা যে যাই বলো না কেন**

**আমি আরো কিছুটা সময় থেকে যেতে চাই**

**তোমার সৃষ্টির সুন্দর এই ধরায়,**

**তাই প্রার্থনা করোনা নয় করুণা কর**

**হে বিধাতা দয়াময় ।**